ddrg/super_eurlex huggingface dataset:
2003/835/EY: Neuvoston päätös, tehty 27 päivänä marraskuuta 2003, jolla kumotaan päätös neuvoston pääsihteerin valtuuttamisesta toimimaan Schengenin säännöstön Euroopan unioniin sisällyttämisen yhteydessä joidenkin jäsenvaltioiden edustajana hallintoyksikön help desk -palvelimen ja Sirene-verkon toisen vaiheen perustamista ja toimintaa koskevia sopimuksia tehtäessä sekä hallinnoimaan kyseisiä sopimuksia



Virallinen lehti nro L 318 , 03/12/2003 s. 0022 - 0022



Neuvoston päätös, tehty 27 päivänä marraskuuta 2003, jolla kumotaan päätös neuvoston pääsihteerin valtuuttamisesta toimimaan Schengenin säännöstön Euroopan unioniin sisällyttämisen yhteydessä joidenkin jäsenvaltioiden edustajana hallintoyksikön help desk -palvelimen ja Sirene-verkon toisen vaiheen perustamista ja toimintaa koskevia sopimuksia tehtäessä sekä hallinnoimaan kyseisiä sopimuksia (2003/835/EY) EUROOPAN UNIONIN NEUVOSTO, joka toimii Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön säilyttämisestä osaksi Euroopan unionia tehdyn pöytäkirjan, jäljempänä "Schengen-pöytäkirja", 7 artiklan nojalla, sekä katsoo seuraavaa: (1) Neuvoston pääsihteeri valtuutettiin 3 päivänä toukokuuta 1999 tehdyllä neuvoston päätöksellä 1999/322/EY(1) toimimaan Schengenin säännöstön Euroopan unioniin sisällyttämisen yhteydessä joidenkin jäsenvaltioiden edustajana hallintoyksikön help desk -palvelimen ja Sirene-verkon toisen vaiheen perustamista ja toimintaa koskevia sopimuksia tehtäessä sekä hallinnoimaan kyseisiä sopimuksia. (2) Päätöksen 1999/322/EY Sirene-verkon toisen vaiheen toimittamista, asentamista ja hallinnointia koskevassa 1 artiklan 1 kohdassa tarkoitettu France Telecom Network Services Belgiumin (sittemmin Global One Belgium) kanssa 23 päivänä elokuuta 1996 tehty sopimus päättyi 23 päivänä elokuuta 2001. (3) Päätöksen 1999/322/EY 1 artiklan 2 kohdassa tarkoitettu Digital Equipment SA:n kanssa help desk -palvelimen ylläpidosta ja asennuksesta tehty sopimus on myös päättynyt. (4) Kummankaan sopimuksen osalta ei ole ratkaisematta olevia kysymyksiä tai velvoitteita. (5) Näin ollen neuvoston pääsihteerin ei ole enää tarpeen hoitaa hänelle päätöksessä 1999/322/EY annettuja tehtäviä. (6) Päätös 1999/322/EY olisi näin ollen kumottava, ON PÄÄTTÄNYT SEURAAVAA: 1 artikla Kumotaan päätös 1999/322/EY. 2 artikla 1. Tämä päätös tulee voimaan päivänä, jona se tehdään. 2. Se julkaistaan Euroopan unionin virallisessa lehdessä. Tehty Brysselissä 27 päivänä marraskuuta 2003. Neuvoston puolesta Puheenjohtaja R. Castelli (1) EYVL L 123, 13.5.1999, s. 49.
2003/832/YUTP: Neuvoston päätös 2003/832/YUTP, tehty 26 päivänä toukokuuta 2003, sopimuksen tekemisestä Euroopan unionin ja Latvian hallituksen välillä Latvian tasavallan osallistumisesta Euroopan unionin johtamiin joukkoihin entisessä Jugoslavian tasavallassa Makedoniassa



Virallinen lehti nro L 313 , 28/11/2003 s. 0078 - 0078



Neuvoston päätös 2003/832/YUTP, tehty 26 päivänä toukokuuta 2003, sopimuksen tekemisestä Euroopan unionin ja Latvian hallituksen välillä Latvian tasavallan osallistumisesta Euroopan unionin johtamiin joukkoihin entisessä Jugoslavian tasavallassa Makedoniassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 27 päivänä tammikuuta 2003 yhteisen toiminnan 2003/92/YUTP Euroopan unionin sotilasoperaatiosta entisessä Jugoslavian tasavallassa Makedoniassa(1). (2) Yhteisen toiminnan 8 artiklan mukaan kolmansien valtioiden osallistumista koskevat yksityiskohtaiset järjestelyt vahvistetaan Euroopan unionista tehdyn sopimuksen 24 artiklan mukaisessa sopimuksessa. (3) Korkeana edustajana toimivan neuvoston pääsihteerin valtuuttamisesta aloittamaan neuvottelut 18 päivänä maaliskuuta 2003 tehdyn neuvoston päätöksen mukaisesti korkeana edustajana toimiva neuvoston pääsihteeri on neuvotellut Latvian hallituksen kanssa sopimuksen Latvian tasavallan osallistumisesta Euroopan unionin johtamiin joukkoihin entisessä Jugoslavian tasavallassa Makedoniassa. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin ja Latvian hallituksen välinen sopimus Latvian tasavallan osallistumisesta Euroopan unionin johtamiin joukkoihin entisessä Jugoslavian tasavallassa Makedoniassa. Sopimuksen teksti on tämän päätöksen liitteenä. 2 artikla Oikeutetaan neuvoston puheenjohtaja nimeämään henkilö tai henkilöt, jolla tai joilla on valtuudet allekirjoittaa sopimus Euroopan unionia sitovasti. 3 artikla Tämä päätös julkaistaan Euroopan unionin virallisessa lehdessä. 4 artikla Tätä päätöstä noudatetaan päivästä, jona se tehdään. Tehty Brysselissä 26 päivänä toukokuuta 2003. Neuvoston puolesta Puheenjohtaja G. Drys (1) EUVL L 34, 12.2.2003, s. 26.
2003/830/EY,Euratom: Neuvoston päätös, tehty 24 päivänä marraskuuta 2003, talous- ja sosiaalikomitean itävaltalaisen jäsenen nimeämisestä



Virallinen lehti nro L 313 , 28/11/2003 s. 0060 - 0060



Neuvoston päätös, tehty 24 päivänä marraskuuta 2003, talous- ja sosiaalikomitean itävaltalaisen jäsenen nimeämisestä (2003/830/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen 2002/758/EY, Euratom(1), sekä katsoo, että edellä mainitussa komiteassa on vapautunut jäsenen paikka Friedrich DINKHAUSERin erottua, mikä on annettu neuvostolle tiedoksi 14 päivänä huhtikuuta 2003, ja ottaa huomioon Itävallan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Heinz PETER talous- ja sosiaalikomitean jäseneksi Friedrich DINKHAUSERin tilalle tämän jäljellä olevaksi toimikaudeksi eli 20 päivään syyskuuta 2006. Tehty Brysselissä 24 päivänä marraskuuta 2003. Neuvoston puolesta Puheenjohtaja G. Magri (1) EYVL L 253, 21.9.2002, s. 9.
2003/816/EY: Neuvoston päätös, tehty 17 päivänä marraskuuta 2003, alueiden komitean saksalaisen jäsenen nimeämisestä



Virallinen lehti nro L 308 , 25/11/2003 s. 0020 - 0020



Neuvoston päätös, tehty 17 päivänä marraskuuta 2003, alueiden komitean saksalaisen jäsenen nimeämisestä (2003/816/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Saksan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut varsinaisen jäsenen paikka Reinhold BOCKLETin erottua, mistä neuvosto sai tiedon 6 päivänä marraskuuta 2003, ON PÄÄTTÄNYT SEURAAVAA: Ainoa artikla Nimetään alueiden komitean varsinaiseksi jäseneksi Eberhard SINNER, Staatsminister in der Bayerischen Staatskanzlei für Europaangelegenheiten und regionale Beziehungen, Reinhold BOCKLETin tilalle tämän jäljellä olevaksi toimikaudeksi eli 25 päivään tammikuuta 2006. Tehty Brysselissä 17 päivänä marraskuuta 2003. Neuvoston puolesta Puheenjohtaja F. Frattini (1) EYVL L 24, 26.1.2002, s. 38.
Neuvoston päätös, tehty 22 päivänä joulukuuta 2003, työturvallisuuden ja työterveyden neuvoa-antavan komitean varsinaisten jäsenten ja varajäsenten nimittämisestä



Virallinen lehti nro C 321 , 31/12/2003 s. 0017 - 0019



Neuvoston päätös, tehty 22 päivänä joulukuuta 2003, työturvallisuuden ja työterveyden neuvoa-antavan komitean varsinaisten jäsenten ja varajäsenten nimittämisestä (2003/C 321/03) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 202 artiklan, ottaa huomioon työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 tehdyn neuvoston päätöksen 2003/C 218/01 ja erityisesti sen 3 artiklan, ottaa huomioon jäsenvaltioiden hallitusten neuvostolle esittämän ehdokasluettelon, sekä katsoo, että on aiheellista nimittää työturvallisuuden ja työterveyden neuvoa-antavan komitean varsinaiset jäsenet ja varajäsenet kolmen vuoden toimikaudeksi, ON PÄÄTTÄNYT SEURAAVAA: 1 artikla Nimitetään seuraavat henkilöt työturvallisuuden ja työterveyden neuvoa-antavan komitean varsinaisiksi jäseniksi ja varajäseniksi 1 päivänä tammikuuta 2004 alkavaksi ja 31 päivänä joulukuuta 2006 päättyväksi toimikaudeksi. I HALLITUSTEN EDUSTAJAT >TAULUKON PAIKKA> II TYÖNTEKIJÄJÄRJESTÖJEN EDUSTAJAT >TAULUKON PAIKKA> III TYÖNANTAJAJÄRJESTÖJEN EDUSTAJAT >TAULUKON PAIKKA> 2 artikla Neuvosto nimittää myöhemmin edustajat, joita ei ole vielä esitetty. 3 artikla Tämä päätös julkaistaan tiedoksi Euroopan unionin virallisessa lehdessä. Tehty Brysselissä 22 päivänä joulukuuta 2003. Neuvoston puolesta A. Matteoli Puheenjohtaja
2003/907/YUTP: Neuvoston päätös 2003/907/YUTP, tehty 22 päivänä joulukuuta 2003, Burmasta/Myanmarista hyväksytyn yhteisen kannan 2003/297/YUTP täytäntöönpanosta



Virallinen lehti nro L 340 , 24/12/2003 s. 0081 - 0093



Neuvoston päätös 2003/907/YUTP, tehty 22 päivänä joulukuuta 2003, Burmasta/Myanmarista hyväksytyn yhteisen kannan 2003/297/YUTP täytäntöönpanosta EUROOPAN UNIONIN NEUVOSTO, joka ottaa huomioon Burmasta/Myanmarista 28 päivänä huhtikuuta 2003 hyväksytyn yhteisen kannan 2003/297/YUTP(1) ja erityisesti sen 8 artiklan yhdessä Euroopan unionista tehdyn sopimuksen 23 artiklan 2 kohdan kanssa, sekä katsoo seuraavaa: (1) Yhteisen kannan 2003/297/YUTP 8 artiklan mukaisesti neuvosto hyväksyy jäsenvaltion tai komission ehdotuksesta tarvittavat muutokset kyseisen yhteisen kannan liitteessä olevaan rajoittavien toimenpiteiden kohteena olevien henkilöiden luetteloon. (2) Neuvosto ajantasaisti päätöksellä 2003/461/YUTP(2) yhteisen kannan 2003/297/YUTP liitteessä olevan luettelon. (3) Uusien jäsenten nimittämisen vuoksi Burman/Myanmarin hallitukseen 25 päivänä elokuuta 2003 kyseistä luetteloa on ajantasaistettava edelleen, ON PÄÄTTÄNYT SEURAAVAA: 1 artikla Korvataan yhteisen kannan 2003/297/YUTP liitteessä oleva henkilöiden luettelo liitteenä olevalla luettelolla. 2 artikla Tämä päätös tulee voimaan päivänä, jona se tehdään. 3 artikla Tämä päätös julkaistaan Euroopan unionin virallisessa lehdessä. Tehty Brysselissä 22 päivänä joulukuuta 2003. Neuvoston puolesta Puheenjohtaja A. Costa (1) EUVL L 106, 29.4.2003, s. 36, yhteinen kanta sellaisena kuin se on muutettuna päätöksellä 2003/461/YUTP (EUVL L 154, 21.6.2003, s. 116). (2) EUVL L 154, 21.6.2003, s. 116. LIITE Luettelo 1 artiklassa tarkoitetuista henkilöistä 1. Rauhan ja kehityksen neuvosto (SPDC) >TAULUKON PAIKKA> 2. Alueelliset komentajat >TAULUKON PAIKKA> 3. Alueelliset apulaiskomentajat >TAULUKON PAIKKA> 4. Ministerit >TAULUKON PAIKKA> 5. Varaministerit >TAULUKON PAIKKA> 6. Entiset hallituksen jäsenet >TAULUKON PAIKKA> 7. Muut matkailualan viranomaiset >TAULUKON PAIKKA> 8. Puolustusministeriön johtavat virkamiehet >TAULUKON PAIKKA> 9. Sotilastiedustelupäällikön kanslian (OCMI) jäsenet >TAULUKON PAIKKA> 10. Vankila-asioista ja poliisivoimista vastaavat sotilashenkilöt >TAULUKON PAIKKA> 11. USDA (United Solidarity and Development Association) >TAULUKON PAIKKA> 12. Valtion talouspoliittista tukea saavat henkilöt >TAULUKON PAIKKA> 13. Valtionyritykset >TAULUKON PAIKKA>
2003/900/EY: Komission päätös, tehty 17 päivänä joulukuuta 2003, kaasuöljyn ja petrolin yhteisestä merkitsemisaineesta veron määräämiseksi tehdyn päätöksen 2001/574/EY muuttamisesta (tiedoksiannettu numerolla K(2003) 4607)



Virallinen lehti nro L 336 , 23/12/2003 s. 0107 - 0107



Komission päätös, tehty 17 päivänä joulukuuta 2003, kaasuöljyn ja petrolin yhteisestä merkitsemisaineesta veron määräämiseksi tehdyn päätöksen 2001/574/EY muuttamisesta (tiedoksiannettu numerolla K(2003) 4607) (2003/900/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kaasuöljyn ja lentopetrolin merkitsemisestä veron määräämiseksi 27 päivänä marraskuuta 1995 annetun neuvoston direktiivin 95/60/EY(1) ja erityisesti sen 2 artiklan 2 kohdan, sekä katsoo seuraavaa: (1) Komission päätöksessä 2001/574/EY(2) vahvistetaan tuote, jonka kemiallinen nimi on N-etyyli-N-[2-(1-isobutoksietoksi)etyyli]-4-(fenyyliatso)aniliini (Solvent Yellow 124), yhteiseksi merkitsemisaineeksi kaasuöljyjen ja petrolin veron määräämiseksi, sekä säädetään että merkitsemisainetta on oltava vähintään 6 milligrammaa litrassa kivennäisöljyä. Olisi kuitenkin kivennäisöljyn petollisen käytön torjumiseksi vahvistettava, että merkitsemisainetta saa olla enintään 9 milligrammaa litrassa kivennäisöljyä. (2) Sen vuoksi olisi muutettava päätöstä 2001/574/EY. (3) Tässä päätöksessä säädetyt toimenpiteet ovat valmisteverokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/574/EY 1 artiklan toinen kohta seuraavasti:"Jäsenvaltioiden on vahvistettava merkitsemisainepitoisuuden tasoksi vähintään 6 milligrammaa mutta enintään 9 milligrammaa litrassa kivennäisöljyä." 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 2003. Komission puolesta Frederik Bolkestein Komission jäsen (1) EYVL L 291, 6.12.1995, s. 46. (2) EYVL L 203, 28.7.2001, s. 20, päätös sellaisena kuin se on muutettuna päätöksellä 2002/269/EY (EYVL L 93, 10.4.2002, s. 6).
2003/862/EY: Neuvoston päätös, tehty 8 päivänä joulukuuta 2003, väärennettyjen eurometallirahojen analysoinnista ja niihin liittyvästä yhteistyöstä tehdyn neuvoston päätöksen 2003/861/EY vaikutusten laajentamisesta koskemaan niitä jäsenvaltioita, jotka eivät ole ottaneet euroa yhtenäisvaluutakseen



Virallinen lehti nro L 325 , 12/12/2003 s. 0045 - 0045



Neuvoston päätös, tehty 8 päivänä joulukuuta 2003, väärennettyjen eurometallirahojen analysoinnista ja niihin liittyvästä yhteistyöstä tehdyn neuvoston päätöksen 2003/861/EY vaikutusten laajentamisesta koskemaan niitä jäsenvaltioita, jotka eivät ole ottaneet euroa yhtenäisvaluutakseen (2003/862/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Tehdessään 8 päivänä joulukuuta 2003 päätöksen 2003/861/EY väärennettyjen eurometallirahojen analysoinnista ja niihin liittyvästä yhteistyöstä(2) neuvosto sääti, että päätöstä on noudatettava niissä jäsenvaltioissa, jotka ovat ottaneet euron yhtenäisvaluutakseen. (2) On tärkeää, että euroa suojellaan samalla tavoin niissä jäsenvaltioissa, jotka eivät ole ottaneet euroa yhtenäisvaluutakseen, ja sitä varten olisi annettava tarpeelliset säännökset, ON TEHNYT TÄMÄN PÄÄTÖKSEN: 1 artikla Väärennettyjen eurometallirahojen analysoinnista ja niihin liittyvästä yhteistyöstä tehdyn neuvoston päätöksen 2003/861/EY soveltamisalaa laajennetaan koskemaan niitä jäsenvaltioita, jotka eivät ole ottaneet euroa yhtenäisvaluutakseen. 2 artikla Tämä päätös on osoitettu niille jäsenvaltioille, jotka eivät ole ottaneet euroa yhtenäisvaluutakseen. Tehty Brysselissä 8 päivänä joulukuuta 2003. Neuvoston puolesta Puheenjohtaja F. Frattini (1) Lausunto annettu 18. marraskuuta 2003 (ei vielä julkaistu virallisessa lehdessä). (2) Ks. tämän virallisen lehden sivu 44.
2003/857/EY: Neuvoston päätös, tehty 25 päivänä marraskuuta 2003, luvan antamisesta Irlannille soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 21 artiklasta poikkeavaa toimenpidettä tehdyn päätöksen 97/510/EY muuttamisesta



Virallinen lehti nro L 324 , 11/12/2003 s. 0036 - 0036



Neuvoston päätös, tehty 25 päivänä marraskuuta 2003, luvan antamisesta Irlannille soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 21 artiklasta poikkeavaa toimenpidettä tehdyn päätöksen 97/510/EY muuttamisesta (2003/857/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverojärjestelmän yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin 77/388/ETY(1) ja erityisesti sen 27 artiklan 1 kohdan, ottaa huomioon komission ehdotuksen, sekä katsoo seuraavaa: (1) Irlanti on komission pääsihteeristön 4 päivänä heinäkuuta 2003 vastaanottamassa kirjeessä pyytänyt, että päätöksen 97/510/EY(2), jolla Irlannille annetaan lupa soveltaa kuudennen direktiivin 21 artiklasta poikkeavaa toimenpidettä veron kiertämisen ja veropetosten torjumiseksi kiinteistöalalla, voimassaoloa jatkettaisiin 31 päivään joulukuuta 2007. (2) Näiden erityistoimenpiteiden soveltamisen perusteena olleet oikeudelliset seikat ja tosiasiat eivät ole muuttuneet vaan ovat yhä voimassa. (3) Luvan voimassaoloa olisi tästä syystä jatkettava 31 päivään joulukuuta 2007. (4) Kyseessä olevalla poikkeuksella ei ole vaikutusta arvonlisäverosta kertyviin Euroopan yhteisöjen omiin varoihin, ON TEHNYT TÄMÄN PÄÄTÖKSEN: 1 artikla Korvataan päätöksen 97/510/EY 1 artiklassa ilmaisu "31 päivään joulukuuta 2003" ilmaisulla "31 päivään joulukuuta 2007". 2 artikla Tämä päätös on osoitettu Irlannille. Tehty Brysselissä 25 päivänä marraskuuta 2003. Neuvoston puolesta Puheenjohtaja G. Tremonti (1) EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2003/92/EY (EUVL L 260, 11.10.2003, s. 8). (2) EYVL L 214, 6.8.1997, s. 37, päätös sellaisena kuin se on muutettuna päätöksellä 2000/435/EY (EYVL L 172, 12.7.2000, s. 24).
3.

Hyväksyttyjen tuontikeskusten on sovellettava toimivaltaisen viranomaisen hyväksymää hallintojärjestelmää, johon kuuluvat myös hygienia- ja jätehuoltomenettelyt kuljetuksen, kuljetussäiliöiden, tilojen ja laitteistojen yhteydessä. OIE:n vesieläinten terveyttä koskevan kansainvälisen säännöstön (kuudes painos, 2003) lisäyksessä 5.2.2 vahvistettuja kalanviljelylaitosten desinfiointia koskevia ohjeita on noudatettava. Käytettävien desinfiointiaineiden on oltava toimivaltaisen viranomaisen kyseistä tarkoitusta varten hyväksymiä, ja siivousta ja desinfiointia varten on oltava käytössä asianmukaiset välineet. Sivutuotteet ja muu jäte, kuolleet kalat ja niistä saatavat tuotteet mukaan luettuina, on hävitettävä Euroopan parlamentin ja neuvoston asetuksen (EY) N:o 1774/2002 (1) mukaisesti. Hyväksytyn tuontikeskuksen hallintojärjestelmän on oltava sellainen, että yhteisön vesissä vältetään kalojen saastumisriski sellaisista taudinaiheuttajista, joilla voi olla merkittävä vaikutus yhteisön kalakantaan, ja erityisesti yhteisössä eksoottisista taudinaiheuttajista ja direktiivin 91/67/ETY liitteessä A olevan 1 sarakkeen luettelossa I ja II tarkoitetuista kalojen taudinaiheuttajista.
2003/912/EY: Neuvoston päätös, tehty 17 päivänä joulukuuta 2003, sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, tehdyn päätöksen 95/408/EY muuttamisesta



Virallinen lehti nro L 345 , 31/12/2003 s. 0112 - 0112



Neuvoston päätös, tehty 17 päivänä joulukuuta 2003, sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, tehdyn päätöksen 95/408/EY muuttamisesta (2003/912/EY) EUROOPAN UNIONIN NEUVOSTO, joka ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1) ja erityisesti sen 9 artiklan, ottaa huomioon komission ehdotuksen, sekä katsoo seuraavaa: (1) Päätöksen 95/408/EY voimassaolo päättyy 31 päivänä joulukuuta 2003. (2) Komission ehdotuksessa Euroopan parlamentin ja neuvoston asetukseksi ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä(2), jäljempänä "virallisen valvonnan järjestämistä koskeva asetus", ehdotetaan säädettäväksi kolmansien maiden ja kolmansien maiden laitosten luettelon laatimista koskevasta uudesta menettelystä, jonka on tarkoitus korvata päätöksessä 95/408/EY vahvistetut säännöt. (3) Päätöksen 95/408/EY voimassaoloa olisi pidennettävä kyseisen päätöksen voimassaolon lakkaamisen ja virallisen valvonnan järjestämistä koskevan asetuksen voimaantulon välisen ajanjakson kattamiseksi. (4) Päätöstä 95/408/EY olisi sen vuoksi muutettava vastaavasti, ON TEHNYT TÄMÄN PÄÄTÖKSEN: 1 artikla Korvataan päätöksen 95/408/EY 9 artiklassa ilmaisu "31 päivään joulukuuta 2003" ilmaisulla "31 päivään joulukuuta 2005". 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 2003. Neuvoston puolesta Puheenjohtaja G. Alemanno (1) EYVL L 243, 11.10.1995, s. 17, päätös sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL C 262 E, 29.10.2002, s. 449.
2003/885/EY: Neuvoston päätös, tehty 17 päivänä marraskuuta 2003, tiettyjen yhteisön säädösten soveltamista Monacon ruhtinaskunnan alueella koskevan sopimuksen tekemisestä



Virallinen lehti nro L 332 , 19/12/2003 s. 0041 - 0041



Neuvoston päätös, tehty 17 päivänä marraskuuta 2003, tiettyjen yhteisön säädösten soveltamista Monacon ruhtinaskunnan alueella koskevan sopimuksen tekemisestä (2003/885/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 3 kohdan ensimmäisen alakohdan kanssa, ottaa huomioon komission ehdotuksen, sekä katsoo seuraavaa: (1) Komissio on yhteisön puolesta neuvotellut Monacon ruhtinaskunnan kanssa sopimuksen tiettyjen yhteisön säädösten soveltamisesta Monacon ruhtinaskunnan alueella. (2) Tietyt täytäntöönpanoon liittyvät tehtävät ja erityisesti valtuudet muuttaa sopimuksen liitteitä tietyiltä osin on annettu sopimuksella perustetun sekakomitean tehtäväksi. (3) Olisi vahvistettava asianmukaiset sisäiset menettelyt sopimuksen moitteettoman toiminnan varmistamiseksi. On tarpeen valtuuttaa komissio hyväksymään sopimukseen tiettyjä muutoksia sekä tekemään tiettyjä päätöksiä sopimuksen täytäntöönpanoa varten. (4) Sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Monacon ruhtinaskunnan välinen sopimus tiettyjen yhteisön säädösten soveltamisesta Monacon ruhtinaskunnan alueella. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa yhteisön puolesta 1 artiklassa tarkoitettu sopimus yhteisöä sitovasti. Neuvoston puheenjohtaja tai hänen yksi tai useampi nimetty edustajansa ilmoittaa yhteisön puolesta Monacolle sopimuksen 6 artiklan 1 kohdan mukaisten menettelyjen päätökseen saattamisesta. 3 artikla 1. Komissio edustaa yhteisöä sopimuksen 3 artiklassa perustetussa sekakomiteassa. 2. Neuvosto määrittelee komiteassa omaksuttavan yhteisön kannan komission ehdotuksesta. Neuvosto päättää asiasta niitä äänestyssääntöjä noudattaen, joita sovelletaan asianomaisen yhteisön säädöksen hyväksymiseen. 3. Edellä 2 kohdasta poiketen komissio hyväksyy yhteisön kannan päätöksiin, jotka koskevat sellaisten säädösten lisäämistä sopimuksen liitteeseen, joilla muutetaan liitteessä jo olevia säädöksiä. Tehty Brysselissä 17 päivänä marraskuuta 2003. Neuvoston puolesta Puheenjohtaja F. Frattini